**Išrašas**

**KLAIPĖDOS MIESTO SAVIVALDYBĖS TARYBA**

**FINANSŲ IR EKONOMIKOS KOMITETAS**

**POSĖDŽIO PROTOKOLAS**

2021-01-12 Nr. TAR-2

Posėdžio data 2021-01-06. Pradžia 14.00 val. (nuotoliniu būdu)

Posėdžio pirmininkas – Aidas Kaveckis.

Posėdžio sekretorė – Lietutė Demidova.

1. SVARSTYTA. Klaipėdos miesto savivaldybės tarybos 2017 m. lapkričio 23 d. sprendimo Nr.T2-315 „Dėl leidimų laidoti išdavimo, laidojimo ir Klaipėdos miesto viešųjų kapinių lankymo tvarkos aprašo ir Netvarkomų kapaviečių pripažinimo neprižiūrimomis ir kapavietės identifikavimo komisijos nuostatų patvirtinimo“ pakeitimas.

Pranešėja – I. Šakalienė. Sako, kad projekto rengimo priežastis – užtikrinti kokybišką paslaugų teikimą, siekiama apibrėžti šalių atsakomybę ir pareigas. Dėl Klaipėdos miesto savivaldybėje įvykdytos reorganizacijos, pasikeitė savivaldybės administracijos skyriaus pavadinimas. Kapinių priežiūros skyrius prijungtas prie Miesto tvarkymo skyriaus. Panaikintas Miesto ūkio departamentas. Sprendimo projektas parengtas, vadovaujantis Lietuvos Respublikos vietos savivaldos įstatymo 18 straipsnio 1 dalimi, Kapinių tvarkymo taisyklėmis, patvirtintomis Lietuvos Respublikos Vyriausybės 2008 m. lapkričio 19 d. nutarimu Nr. 1207 „Dėl Lietuvos Respublikos žmonių palaikų laidojimo įstatymo įgyvendinamųjų teisės aktų patvirtinimo“.

I. Šakalienė prašo leisti ištaisyti techninę klaidą Leidimų laidoti išdavimo, laidojimo ir Klaipėdos miesto viešųjų kapinių lankymo tvarkos aprašo (toliau – Aprašas) 29 punkte ir vietoje „..30 punkte išvardyti požymiai.“ įrašyti „..28 punkte išvardyti požymiai.“

R. Taraškevičius nesiūlo keisti Aprašo 6 punkto, siūlo įrašyti konkretų darbo laiką.

A. Vaitkus siūlo Aprašo 6 punkte nurodyti konkretų leidimų išdavimo laiką (jei reikia -išskaidyti pagal vasaros laiką, savaitės dienas).

A. Barbšys mano, kad Savivaldybės administracijos direktoriaus įsakymu nustatomas darbo laikas lankstesnis.

NUTARTA. Pritarti pateiktam sprendimo projektui su siūlymais (bendru sutarimu):

1.1. Aprašo 6 punkte nurodyti konkretų darbo laiką.

1.2. Ištaisyti techninę klaidą Aprašo 29 punkte ir vietoje žodžių „..30 punkte išvardyti požymiai.“ įrašyti „..28 punkte išvardyti požymiai.“

Posėdžio pirmininkas Aidas Kaveckis

Posėdžio sekretorė Lietutė Demidova